text: 72-årig får 10 år for drab på hustru
  12 april 2018 kl. 13.07
  En 72-årig mand blev torsdag idømt 10 års fængsel for drabet på sin hustru i juni sidste år.
  Manden fra Esbjerg blev idømt fængselsstraffen i Byretten i Esbjerg for knivdrabet på sin kone.
  Tirsdag morgen den 13. juni 2017 fandt politiet den dræbte 73-årige kvinde og den nu dømte ægtemand i deres hjem i Dalen i Esbjerg.
  Manden havde efter politiets vurdering dræbt kvinden og efterfølgende forsøgt at begå selvmord.
  
  